Hewige stormweer vir KZN voorspel | Netwerk24
Hewige stormweer vir KZN voorspel
Rampbestuurspanne in KwaZulu-Natal is Dinsdag op 'n gereedheidsgrondslag geplaas vir die moontlikheid van hewige storms wat die Suid-Afrikaanse Weerdiens vir dié provinsie voorspel het.
Swaar reën wat tot oorstromings kan lei is vir die gebiede uThukela, uMgungundlovu en Harry Gwala voorspel.
"Ons spanne is gereed omdat gure weer steeds 'n ernstige gevaar vir ons provinsie se inwoners inhou," sê Sipho Hlomuka, LUR vir samewerkende regering en tradisionele sake.
"Ons monitor veral die gebiede wat maklik kan oorstroom."
Volgens hom is daar 'n gevaar van stormsterk wind langs die kus by uMkhanyakude wat bome kan ontwortel.
"Ons vra die inwoners, veral dié wat langs die kus woon, om hul veiligheid eerste te stel en vroegtydig skuiling te soek."